Arthur Masuaku

Fuka-Arthur Masuaku Kawela (sündinud 7. novembril 1993) on Prantsusmaa-Kongo jalgpallur, kes mängib vasakkaitsjana Türgi kõrgliigaklubis Beşiktaş. Ta alustas karjääri Prantsusmaa klubis Valenciennes, on kuulunud Kongo DV jalgpallikoondisse ning Prantsusmaa noortekoondisse U18- ja U19-vanusegrupis. Masuaku tuli läbi Valenciennesi noortesüsteemi. Ta tegi Prantsusmaa kõrgliiga (Ligue 1) debüüdi hooaja avamängus, 2013–14. hooajal, 10. augustil Toulouse'i meeskonna vastu. Ta vahetati sisse Tongo Doumbia asemele pärast 75. minutit. 29. jaanuaril 2014 lõi Masuaku oma esimese ametliku värava Valenciennesi meeskonnas 1:2 kaotusmängus võõrsil Marseille vastu. Juulis 2014 liitus Masuaku Kreeka kõrgliigaklubiga Olympiakos. Ta tegi oma Superliiga (Kreeka kõrgliiga) debüüdi Níki Volose meeskonna vastu ja oma kolmandas liigamängus andis ta kodustaadionil peetud 3:0 võidumängus kaks resultatiivset söötu. Kolm päeva hiljem tegi ta oma debüüdi ja skooris UEFA Meistrite Liigas Madridi Atlético vastu 3:2 võiduga lõppenud kodumängus. 2015. aasta aprillis ja mais näitasid Itaalia suurklubid nagu Roma, Inter ja Juventus üles huvi teda enda meeskonda palgata. Tema agent Roger Henrotay teatas, et lepingu pikendus Olympiakóse klubiga on tegevusjärgus. Juulis sai avalikuks, et ligi nelja miljoni eurone pakkumine on tehtud Itaalia kõrgliigaklubi Genoa poolt Olympiakósele. Pakkumine sisaldas ka kunagist Olympiakóse mängijat Ioánnis Fetfatzídist, kes siirdunuks ülemineku lisasättena Genoast oma kunagisse koduklubisse tagasi. Masuaku koduklubi lükkas selle pakkumise tagasi. 8. augustil 2016 liitus Masuaku pärast 4-aastase lepingu sõlmimist Inglismaa kõrgliigaklubiga West Ham United. West Ham United maksis Olympiakósele Masuaku üleminekusummana 6,2 miljonit naela. Ta tegi oma Inglismaa kõrgliiga debüüdi West Hami meeskonnas 2:1 võõrsil kaotuses Chelsea jalgpalliklubile. 15. augustil 2016 tunnistas Masuaku, et enda Premier League'i debüüti tehes tundus talle Inglismaa kõrgliiga väga raske just nende omapäraste omaduste poolest. Nendeks oli kiire mängutempo ja väga füüsiline lähenemine mängule. Ta lõi oma esimese värava West Hami meeskonnas Inglise karikasarjas (EFL Cup) Bolton Wanderersi vastu 19. septembril. 2022. aasta augustis läks ta West Ham Unitedist üheks hooajaks laenule Beşiktaşi. Olles mänginud Prantsusmaa jalgpallikoondises noorte vanuseklassis, otsustas Masuaku 2017. aasta juunis kasutada oma õigust esindada täiskasvanute tasemel Kongo Demokraatlikku Vabariiki. Ta kutsuti augustis 2017 esimest korda Kongo DV jalgpallikoondisse kaheks kvalifikatsioonimänguks Tuneesia vastu. Koondisedebüüdi tegi ta aasta hiljem, 13. oktoobril 2018, mängus Zimbabwe vastu. Koondisekarjääri esimese värava lõi ta 15. juunil 2019 sõprusmängus Keenia vastu. Ta kuulus Kongo DV koondisse 2019. aasta Aafrika rahvaste karikavõistlustel. Kreeka Super League: võidud 2014–15, 2015–16 Kreeka karikavõistlused: võit 2014–15, teine koht 2015–16 "A. Masuaku". Soccerway. Perform Group. "Olympiakos gain surprise win over 2014 beaten finalists Atlético Madrid". The Guardian. 16 September 2014. Archived from the original on September 19, 2014. "Masuaku in Roma shortlist". www.sdna.gr. 8 May 2015. "Genoa su Masuaku: la trattativa". www.calciomercato.com. 15 July 2015. "Hammers acquire Arthur". West Ham United F.C. 8 August 2014. Archived from the original on 9 August 2016. "West Ham 3-0 Bolton". BBC. 19 September 2017. Retrieved 20 September 2017.